Du er blevet tilbudt arbejde i Danmark med en løn på mindst 436.000 kr.
Hvad er beløbsordningen?
Hvad gør jeg, hvis jeg mister mit job eller skifter job
Hvis du er blevet tilbudt et job i Danmark med høj løn, kan du ansøge om opholds- og arbejdstilladelse efter beløbsordningen.
Du skal ikke have en bestemt uddannelse, og jobbet behøver ikke være inden for et bestemt erhvervsområde eller fag.
Hvis du har søgt asyl i Danmark og er blevet tilbudt et arbejde med høj løn, kan du også ansøge efter ordningen.
Du skal opfylde nogle bestemte betingelser for at få en tilladelse til at opholde dig og arbejde i Danmark efter beløbsordningen:
Du skal have en bestemt årlig løn
Det er et krav, at du er blevet tilbudt et arbejde med en årlig løn på mindst 436.000 kr. (2020 niveau). Du kan ikke få tilladelse efter beløbsordningen, hvis du er blevet tilbudt arbejde til en lavere løn end denne beløbsgrænse.
Kravet om en årlig løn på mindst 436.000 kr. skal være opfyldt, selv om du holder ferie uden løn. Hvis du optjener feriepenge, der først udbetales året efter, kan feriepengene ikke tælle med i din løn det år, hvor du optjener feriepengene.
Beløbsgrænsen reguleres hvert år den 1. januar.
Læs mere om beløbsgrænsen her.
Din løn skal udbetales til en dansk bankkonto
Løn op til og med beløbsgrænsen skal udbetales til en dansk bankkonto i en bank, der driver lovlig bankvirksomhed i Danmark. Din arbejdsgiver skal i ansøgningsskemaet erklære, at dette krav opfyldes.
Du kan derfor ikke få din løn til og med beløbsgrænsen udbetalt kontant, og du kan heller ikke få den udbetalt i udlandet.
Der er ikke krav om, at overførslen til den danske bankkonto skal ske fra en dansk konto.
Der er ikke umiddelbart begrænsninger i typen af konto. Både valuta-konto og en simpel basis konto kan benyttes.
Krav til din løn op til og med beløbsgrænsen
Lønnen til og med beløbsgrænsen kan kun bestå af:
Indbetaling til arbejdsmarkedspension
Det er kun udbetalte feriepenge fra den arbejdsgiver, hvor du aktuelt har tilladelse til at arbejde, som kan indgå i lønnen op til og med beløbsgrænsen
Hvis du optjener feriepenge, der først udbetales i næste ferieår, kan disse feriepenge ikke tælle med i din løn det år, hvor du optjener dem.
Hvis du får løn over beløbsgrænsen
Løn over beløbsgrænsen må gerne bestå af andre løndele end grundløn, indbetaling til arbejdsmarkedspension og udbetalte feriepenge.
Sådanne løndele over beløbsgrænsen kan fx være:
Andre ydelser, som du tilbydes af din arbejdsgiver
Reglerne om løndele og udbetaling gælder kun op til beløbsgrænsen. Hvis lønnen er højere, kan du og din arbejdsgiver selv bestemme sammensætning og udbetaling for den del, der overskrider grænsen.
Den del af din løn, der overskrider beløbsgrænsen behøver ikke at blive udbetalt til dansk bankkonto.
Det er en betingelse, at dine løn- og ansættelsesvilkår er sædvanlige efter danske forhold. Dette betyder, at din løn, ferieforhold, opsigelsesvarsler m.m. ikke må være ringere end det normale på det fagområde, hvor du skal arbejde.
Når du ansøger, skal du vedlægge en kopi af din ansættelseskontrakt eller dit konkrete jobtilbud, der indeholder alle ansættelsens vilkår, inklusiv arbejdstid og ovennævnte vilkår.
Hvis du eller arbejdsgiver er i tvivl om vilkår i kontrakten kan I kontakte relevant arbejdsgiverorganisation eller faglig organisation.
Hvis SIRI er tvivl, om løn- og ansættelsesvilkårene er sædvanlige, kan vi bede eksperter på området, fx et af de regionale arbejdsmarkedsråd, om at vurdere forholdene.
Er der krav til din ugentlige arbejdstid?
Du skal have en kontrakt eller et konkret jobtilbud, som viser, at dine løn- og ansættelsesvilkår er sædvanlige efter danske forhold og at din arbejdstid vil være minimum 30 timer om ugen.
Beløbsgrænse gælder uanset timetal.
I visse tilfælde skal du have dansk autorisation
I visse tilfælde kan det desuden være en betingelse, at du har en dansk autorisation. Hvis du fx er læge, skal du have autorisation fra Styrelsen for Patientsikkerhed.
Du kan læse mere om autorisation til lovregulerede erhverv hos Uddannelses- og Forskningsministeriet.
Hvad må du med en dansk opholds- og arbejdstilladelse efter beløbsordningen? – og hvad må du ikke?
Hvis du får tilladelse efter beløbsordningen, er din opholdstilladelse knyttet til dit job i Danmark.
Med en tilladelse efter beløbsordningen, kan du dog skifte stillingsindhold inden for samme universitet eller virksomhed uden at ansøge SIRI om en ny arbejdstilladelse. Det gælder fx ved forfremmelse, ændret arbejdssted eller ændret forskningsprojekt.
Løn- og ansættelsesvilkår skal fortsat være sædvanlige efter danske forhold.
Din løn skal fortsat mindst svare til beløbsgrænsen.
Du skal være opmærksom på, at din arbejdstilladelse kan udløbe før din opholdstilladelse. Det sker, hvis du har fået tilladelse til at bo i Danmark i en periode, mens du søger nyt job.
Du må ikke arbejde under et jobsøgningsophold, da det kun er beregnet til at søge nyt job i Danmark.
Hvis du ønsker at tage bibeskæftigelse, skal du ansøge om en særlig tilladelse til dette.
Du kan læse mere om bibeskæftigelse her. Du kan desuden finde specifik vejledning om censor-opgaver her.
Du må ikke opgive din danske adresse eller opholde dig i udlandet i mere end 6 måneder i træk. Gør du det er din tilladelse bortfaldet. Det betyder, at du ikke længere må opholde dig i Danmark.
Hvis du har brug for et længere ophold i udlandet, fx hvis du bliver udstationeret til en søstervirksomhed i en periode, kan du søge om dispensation fra bortfald.
Under dit ophold skal du kunne forsørge dig selv og din familie. Du må ikke modtage ydelser efter lov om aktiv socialpolitik, fx kontanthjælp.
Med en opholdstilladelse i Danmark, har du ret til delvist deltagerbetalt danskundervisning. Du skal dog være 18 år og have registreret din danske adresse i folkeregisteret.
Den kommune, du bor i, har pligt til at tilbyde dig danskundervisning og henvise dig til et sprogcenter.
Hvis du ansøger fra udlandet, kan du få en opholdstilladelse, som er gyldig 1 måned, før du skal begynde at arbejde. Det giver dig mulighed for at etablere dig i Danmark. Når du ansøger, skal du erklære, at du kan forsørge dig selv og din eventuelle familie i perioden. Hvis du ikke erklærer dette, vil din opholdstilladelse først være gyldig 14 dage før, du skal begynde at arbejde.
Tilladelsens længde, hvis din ansættelse er mindre end 4 år
Hvis du ansættes for mindre end 4 år, vil din opholds- og arbejdstilladelse normalt have samme længde som din ansættelse. Hvis du vil fortsætte med at arbejde i Danmark efter denne periode, skal du ansøge om forlængelse af din opholds- og arbejdstilladelse.
Du vil desuden automatisk få en tilladelse til jobsøgning for en periode på op til 6 måneder, hvor du kan søge om nyt job i Danmark.
Du må ikke arbejde i jobsøgningsperioden
Hvis du finder et nyt job, skal du indgive en ny ansøgning på grundlag af det nye job - det kan igen være efter beløbsordningen, eller det kan være en anden erhvervsordning. Når du har indgivet ansøgning på grundlag af det nye job, behøver du ikke vente med at arbejde til du har fået tilladelsen. Du må begynde det nye arbejde den dag, hvor du indgiver den nye ansøgning.
Hvis din ansættelse bliver forlænget, skal du ansøge om forlængelse af din opholds- og arbejdstilladelse.
Hvis du indgiver ansøgningen om forlængelse i tide, må du blive i Danmark og fortsætte arbejdet, mens SIRI behandler din sag, også selv om din tilladelse udløber.
Tilladelsens længde, hvis din ansættelse er 4 år eller mere
Hvis din ansættelse er på 4 år eller mere, vil du normalt få en opholdstilladelse på 4 år. Hvis du vil fortsætte med at arbejde i Danmark efter de første 4 år, skal du ansøge om forlængelse af din opholds- og arbejdstilladelse på grundlag af forlængelsen af din ansættelse.
Kortere tilladelse hvis dit pas udløber
Hvis dit pas har kortere gyldighed end den i øvrigt mulige opholdsperiode, vil din opholdstilladelse blive afkortet. Det betyder, at opholdstilladelsens varighed er kortere, end den normalt kunne være. Når du har fået fornyet dit pas, kan du ansøge om forlængelse af din opholdstilladelse – dog tidligst 3 måneder inden din tilladelse udløber.
Hvis du mister dit job eller skifter job, skal du altid underrette SIRI om det
Din arbejdstilladelse er begrænset til den ansættelse, der er tilladelsens grundlag. Du må ikke arbejde i andre stillinger end den, der er nævnt i din tilladelse. Dette gælder også, hvis du får en ny stilling i samme virksomhed.
På vejledningssiden Din situation ændrer sig, kan du finde eksempler på hvilke stillingsændringer hos samme arbejdsgiver, der kræver, at du ansøger om en ny opholds- og arbejdstilladelse.
Hvis du mister dit job
Hvis du mister dit job, skal du meddele det til SIRI, og din opholds- og arbejdstilladelse vil blive inddraget, da den er baseret på netop dette job.
Men - hvis du er blevet uforskyldt ledig, fx på grund af nedskæringer, kan du ansøge om 6 måneders ekstra opholdstilladelse, så du har mulighed for at søge et nyt job i Danmark.
Du skal selv ansøge om opholdstilladelse til jobsøgning senest 2 dage efter, at din ansættelse ophører.
Du må ikke arbejde, mens du har tilladelse til jobsøgning.
Hvis du finder et nyt job, skal du ansøge om en ny opholds- og arbejdstilladelse efter en af erhvervsordningerne. Når det er sket, må du begynde at arbejde, selv om du endnu ikke har fået tilladelse.
Du kan læse mere om jobsøgningsophold her.
Hvis du finder et nyt job, mens du er i arbejde, skal du indgive en ansøgning om en ny opholds- og arbejdstilladelse med oplysninger om den nye ansættelse. Når det er sket, må du begynde at arbejde, selv om du endnu ikke har fået tilladelse fra SIRI.
En opholds- og arbejdstilladelse på grundlag af et job i Danmark giver din familie mulighed for tage med til Danmark. Der kan gives opholdstilladelse til din evt. ægtefælle, registrerede partner eller faste samlever, samt til hjemmeboende børn under 18 år.
Læs mere om medfølgende familie her
En ansøgning om opholdstilladelse baseret på arbejde behandles af Styrelsen for International Rekruttering og Integration (SIRI). Hvis du er i Danmark, når du indgiver ansøgningen, skal du have lovligt ophold.
Som hovedregel skal du have en ansættelsesaftale med en dansk registreret virksomhed for at kunne ansøge. Der er dog visse undtagelser, fx hvis du arbejder for en udenlandsk virksomhed, der leverer en tjenesteydelse i Danmark.
Før du indgiver en ansøgning skal du oprette et SB-ID til ansøgningen, og du skal betale gebyr til at dække SIRIs sagsbehandling. Det kan du gøre på fanen ’Sådan ansøger du’ til højre.
Her har du også adgang til det relevante ansøgningsskema, AR1. Du kan vælge mellem et online skema eller et papir skema. Det bedst at benytte online skemaet, da det både er sikrere og mere effektivt.
Repræsenterer du en virksomhed, skal du være opmærksomme på, at SIRI i visse situationer har brug for særlig dokumentation om virksomheden til brug for en vurdering af virksomhedens økonomiske grundlag for at aflønne en medarbejder.
Eventuelt dokumentation for uddannelse, der er relevant for det tilbudte arbejde
Virksomheder under etablering kan vedlægge
En detaljeret plan for den resterende etablering, med angivelse af hvornår virksomheden forventer at være fuldt etableret og have en reel drift
En dokumenteret oversigt over, hvilke større udgifter virksomheden foreløbig har afholdt til etablering af virksomheden
Nyetablerede virksomheder (dvs. virksomheder som endnu ikke har aflagt første regnskab) bedes vedlægge
En forretningsplan/ forretningskoncept
Dokumentation for virksomhedens økonomiske grundlag i form af et budget eller år-til-dato-saldobalance
Beløbsgrænsen på beløbs- og fast-track ordningen er reguleret fra og med 1. januar 2020